24/07/2012 | Administración LocalMunicipal
Porto do Son
Notificación por editos

De conformidade co artigo 59.5 da Lei 30/1992, de 26 de novembro, de Réxime Xurídico das Administracións Públicas e Procedemento Administrativo Común, intentada a notificación aos interesados e non sendo posible a súa práctica, por medio do presente cúrsase notificación a D. Daniel Cristian Urquiza Plata e DªCriselda Parlange Acacio da resolución de Alcaldía- Presidencia, adoptada no Decreto nº 456 de data de 22/06/2012 que a continuación se indica: Data decreto: 22/06/2012 D. JOSÉ LUIS OUJO POUSO, Alcalde- Presidente do Concello de Porto do Son, no uso das facultades que lle confire o 214.2 da Lei 9/2002, do 30 de decembro, de ordenación urbanística e protección do medio rural de Galicia, dita a seguinte resolución: Primeiro.- A Policía Local informou o 24/04/2012 que no lugar de Abelendo (parroquia de Xuño), se estaba a construír un muro de contención sen contar coa preceptiva licenza municipal. Así mesmo, consta que na parcela citada se levaron a cabo obras consistentes nun movemento de terras, tamén sen contar coa preceptiva licenza municipal. Con anterioridade, empresa LISARDO INVERSIONES, S. L. solicitara o 04/08/2011 licenza de obra para a construcción dun peche na mesma parcela, solicitude que foi informada desfavorablemente polos servizos técnicos municipais. Os promotores das obras son, presuntamente, D. Daniel Cristian Urquiza Plata e DªCriselda Parlange Acacio, e a empresa responsable da súa execución MARIA BONOSA JARERO PLANELLES, esta con domicilio na R/ A Muralla, 29 B - Aguiño (Riveira). Segundo.- A parcela na que se están a executar as obras descritas está clasificada polas Normas Subsidiarias do Concello de Porto do Son como “solo non urbanizable común”, correspondéndolle esta categoría de solo, de conformidade co establecido pola Disposición Transitoria 1ª da Lei 9/2002, do 30 de decembro, de ordenación urbanística e protección do medio rural de Galicia (LOUG) ao de “solo rústico de protección ordinaria”. Segundo a clasificación prevista no Plan Xeral de Ordenación Municipal do Concello de Porto do Son aprobado inicialmente polo Pleno da Corporación o 27/02/2012, a parcela tería a consideración de “solo rústico de protección agraria”. Primeiro.- Os feitos descritos supoñen o incumprimento do preceptuado no artigo 194 da LOUG, que esixe a obtención de licenza urbanística municipal para a realización dos actos de edificación e uso do solo e do subsolo e, no seu caso, do previsto nos arts.36 e 41 LOUG sobre a necesidade de obter a previa autorización autonómica para actuacións en solo rústico de protección ordinaria. Segundo.- O Concello de Porto do Son ten asinado Convenio de Adhesión á Axencia de Protección da Legalidade Urbanística (APLU), convenio que foi publicado no DOG nº 83 de 04/05/2010. En virtude da súa Estipulación 2ª, o Concello de Porto do Son delega na APLU o exercicio das competencias municipais de inspección, supervisión e restablecemento da legalidade urbanística establecidas nos artigos 209, 210 e 211 LOUG, polo que respecta ao solo rústico “en calquera das súas categorías”. Non obstante, o art.214.2 LOUG dispón que “o alcalde ou alcaldesa, en calquera caso, adoptará as medidas necesarias para a paralización das obras e actividades en execución sen autorización autonómica previa, sen licenza municipal ou sen axustarse ás condicións de calquera delas, e daralle conta, se é o caso, de forma inmediata á persoa titular da consellería competente en materia de urbanismo”. Visto canto antecede, Primeiro.- Ordenar a inmediata paralización das obras promovidas presuntamente por D. Manuel Romano Sampedro e Dª. Josefa Abraldes Pérez no lugar de Abelendo (Xuño), por carecer de licenza urbanística municipal e, presumiblemente, da autorización autonómica previa. O promotor deberá adoptar as medidas de seguridade necesarias para previr danos ás persoas ou a bens. Advírteselle ao promotor que, de continuar a execución das obras, será destruído o que de agora en diante realice coa imposición da sanción económica que corresponda. Segundo.- Con carácter cautelar e para garantir a total interrupción da execución das obras, a Policía Local precintará as obras, instalacións e elementos auxiliares das actividades obxecto de suspensión. Todo iso sen prexuízo, en caso de incumprimento do ordenado, de dar conta ao Xulgado de Instrucción competente pola posible comisión dun delicto de desobediencia grave á autoridade, do que expresamente se lle apercibe. Terceiro.- Notificar este acordo aos interesados e dar traslado desta resolución, xunto con tódolos antecedentes que obran no concello relativos ás obras mencionadas, á Axencia de Protección da Legalidade Urbanística. RECURSOS: Contra este acordo que por ser un mero acto de trámite que non incide directamente sobre o fondo do asunto non cabe recurso administrativo ningún. Todo elo sen prexuízo da interposición de calquera outro recurso que o interesado estime pertinente.” Porto do Son, a 16 de xullo de 2012. O ALCALDE-PRESIDENTE, Asdo. D. José Luis Oujo Pouso.